"Жәабран 1 азы Керчь иҳамоуп актәи аконцерт, аҩбатәи – Симферополь, ахԥатәи - Севастополь. Аколлектив зегьы цоит, 42-ҩык. Иазгәасҭарц сҭахуп, уаанӡа афонограммала ҳақәгылозҭгьы, уажәы аоркестр еизаагеит. Зыԥсы ҭоу амузыка ҳәа ззырҳәо ҳацықәгылоит. Аԥсуа кәашарақәа ҳамоуп ҩба, раԥхьа аконцерт злааҳартуа, нас ҳџьынџьуаа рыкәашара. Егьыс ҳрепертуар аҿы иҟоуп Кавказ жәларқәа рыкәашара, урҭгьы дҳарбарц ҳагәҭакуп", - ҳәа азгәеиҭеит Ҭарба.
Инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы.